ddrg/super_eurlex huggingface dataset:
SL Uradni list Evropske unije C 319/71

Tožba, ki so jo 31. avgusta vložila podjetja Prosessindustriens Landsforening, Borregaard, Elkem ASA, Norsk Hydro ASA, Eramet Norway AS, Norske Skogindustrier ASA, Södra Cell Folla AS, Tinfos Titan & Iron KS in Yara International ASA proti Nadzornemu organu EFTA

(Zadeva E-6/04)

(2004/C 319/13)

Tožbo proti Nadzornemu organu EFTA so 31. avgusta 2004 pri Sodišču EFTA vložila podjetja Prosessindustriens Landsforening, Borregaard, Elkem ASA, Norsk Hydro ASA, Eramet Norway AS, Norske Skogindustrier ASA, Södra Cell Folla AS, Tinfos Titan & Iron KS in Yara International ASA, ki jih zastopata Onno W. Brouwer, advocaat in Michael Schuette, Rechtsanwalt, Freshfields Bruckhaus Derringer, Bastion Tower, Place du Champ de Mars 5, B-1050 Brussels.

Vlagatelj zahteva, da mora Sodišče:

1. razveljaviti Odločbo Nadzornega organa EFTA št. 148/04/COL z dne 30. junija 2004; in

2. odrediti Nadzornemu organu EFTA, da plača stroške postopkov.

Pravno in dejansko ozadje ter tožbeni razlogi, ki so navedeni v podporo:

— Odločba Nadzornega organa EFTA št. 148/04/COL z dne 30. junija 2004 („Odločba“) zadeva davek na elektriko in ocenjuje, da neobdavčenje v predelovalni industriji predstavlja državno pomoč.

— Nadzorni organ EFTA je kršil člen 61(1) EGP.

— Nadzorni organ EFTA je kršil člen 61 EGP in del II Protokola 3 o državni pomoči s kvalifikacijo obstoječe pomoči kot nove pomoči.

— Odločba krši načelo pravne varnosti.

— Nadzorni organ EFTA ni ravnal po pravilnem postopku, ko je kršil člene 17, 18 in 19 dela II Protokola 3 Sporazuma o ustanovitvi Nadzornega organa EFTA in Sodišča.
SODBA SODIŠČA

z dne 14. decembra 2021

v zadevi E-2/21

Norep AS proti Haugen Gruppen AS

(Samozaposleni trgovski zastopniki – Direktiva 86/653/EGS – Člen 1(2) – Opredelitev pojma „trgovski zastopnik“ – Posredovanje pri prodaji ali nakupu izdelkov za naročitelja)

(2022/C 153/08)

V zadevi E-2/21, Norep AS proti Haugen Gruppen AS – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo Vrhovno sodišče Norveške (Norges Høyesterett) v zvezi z razlago Direktive Sveta 86/653/EGS z dne 18. decembra 1986 o usklajevanju zakonodaje držav članic o samozaposlenih trgovskih zastopnikih – je Sodišče Efte v sestavi: predsednik Páll Hreinsson (sodnik poročevalec) ter sodnika Per Christiansen in Bernd Hammermann 14. decembra 2021 izdalo sodbo, katere izrek se glasi:

1. Člen 1(2) Direktive Sveta 86/653/EGS z dne 18. decembra 1986 o usklajevanju zakonodaje držav članic o samozaposlenih trgovskih zastopnikih, zlasti pojem „posredovati“, je treba razlagati tako, da ne predpostavlja nujno neposredne vpletenosti zastopnika pri oddajanju naročil strank naročitelju ali izključuje primera, v katerem se naročila pošiljajo neposredno od strank naročitelju.
1.

Dokončne prepovedi prebivanja načeloma niso v nasprotju s pravom EGP, če izpolnjujejo pogoje iz členov 27 in 28 Direktive 2004/38/ES Evropskega parlamenta in Sveta z dne 29. aprila 2004 o pravici državljanov Unije in njihovih družinskih članov do prostega gibanja in prebivanja na ozemlju držav članic ter se lahko odpravijo v skladu s členom 32 Direktive. Ukrep izgona mora temeljiti na preučitvi posameznega primera. Kar zadeva državljane EGP, ki so v državi gostiteljici zakonito prebivali več kot deset let, se lahko v skladu s členoma 27 in 28(3) Direktive 2004/38/ES izgon uporabi le iz nujnih razlogov javne varnosti, kadar osebno obnašanje zadevnega posameznika pomeni tako izjemno resno grožnjo, da je ukrep izgona potreben za zaščito enega od temeljnih interesov družbe. To velja pod pogojem, da take zaščite ni mogoče doseči z manj strogimi ukrepi, ob upoštevanju trajanja prebivanja državljana EGP v državi gostiteljici in zlasti hudih posledic, ki jih tak ukrep lahko povzroči za državljana EGP, ki se je resnično vključil v državo članico gostiteljico. Vsaka poznejša prepoved prebivanja mora biti omejena na to, kar je potrebno za zaščito temeljnega interesa, ki se je ščitil z izgonom. Prepoved prebivanja mora biti v skladu z načelom sorazmernosti.
SODBA SODIŠČA

z dne 10. novembra 2021

v zadevi E-17/20

Zvonimir Cogelja proti Direktoratu za zdravje (Embætti landlæknis)

(Prost pretok oseb in storitev – Direktiva 2005/36/ES – Dokazilo o formalnih kvalifikacijah – Izdaja dokazil – Pristojni organ)

(2022/C 69/12)

V zadevi E-17/20, Zvonimir Cogelja proti Direktoratu za zdravje (Embætti landlæknis) – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo krožno sodišče v Reykjavíku (Héraðsdómur Reykjavíkur) v zvezi z razlago Direktive 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij, zlasti člena 25 v povezavi s členi 3(1)(c), 21 in 26 navedene direktive, kakor je bila prilagojena Sporazumu o Evropskem gospodarskem prostoru – je Sodišče Efte v sestavi: predsednik Páll Hreinsson ter sodnika Per Christiansen (sodnik poročevalec) in Bernd Hammermann 10. novembra 2021 izdalo sodbo, katere izrek se glasi:

Da bi pristojni organ države EGP lahko izdal dokazilo o formalnih kvalifikacijah za specialistično medicinsko usposabljanje v skladu s členom 25 Direktive 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij, mora biti zmožen oceniti in potrditi, da so zahteve za izdajo dokazila o formalnih kvalifikacijah izpolnjene. To je mogoče, če država EGP na svojem ozemlju nudi specialistično medicinsko usposabljanje, ki izpolnjuje minimalne zahteve iz Direktive 2005/36/ES. V nasprotnem primeru mora imeti navedeni pristojni organ vzpostavljen sistem, ki zagotavlja preverjanje skladnosti z zahtevami iz člena 25 Direktive 2005/36/ES, na primer tako, da ima vzpostavljen učni načrt ali enakovreden program, ki opisuje celovit program izobraževanja in usposabljanja. Drugače navedeni pristojni organ ne sme izdati takega dokazila o formalnih kvalifikacijah na podlagi Direktive 2005/36/ES.
SODBA SODIŠČA

z dne 17. novembra 2020

v zadevi E-9/19

Abelia in WTW AS

proti

Nadzornemu organu Efte

(Tožba za razglasitev ničnosti odločbe Nadzornega organa Efte – Državna pomoč – e-zdravje – Dopustnost – Status zainteresirane stranke – Dvomi ali resne težave – Pojem podjetja)

(2021/C 75/05)

V zadevi E-9/19, Abelia in WTW AS proti Nadzornemu organu Efte — PREDLOG za razglasitev ničnosti Odločbe Nadzornega organa Efte št. 57/19/COL z dne 10. julija 2019 o končanju postopka brez uvedbe formalnega postopka preiskave o tem, ali javno financiranje infrastrukture e-zdravja in digitalne zdravstvene infrastrukture v norveškem zdravstvenem sistemu ter zagotavljanje nekaterih podpornih storitev in registrov pomeni državno pomoč v smislu člena 61(1) Sporazuma o Evropskem gospodarskem prostoru – je Sodišče Efte v sestavi: predsednik Páll Hreinsson ter sodnika Per Christiansen, in Bernd Hammermann (sodnik poročevalec) 17. novembra 2020 izdalo sodbo,

katere izrek se glasi:

1. Zahtevek se kot neutemeljen zavrne.
SODBA SODIŠČA

z dne 13. decembra 2019

v zadevi E-1/18

Nadzorni organ Efte

proti

Kraljevini Norveški

(Direktiva 2006/54/ES – zaposlitveni in delovni pogoji – starševski dodatek)

(2020/C 90/03)

V zadevi št. E-1/18, Nadzorni organ Efte proti Kraljevini Norveški – katere predmet je ZAHTEVEK za ugotovitev, da Norveška s tem, ko je ohranila v veljavi določbe, kot so prvi, drugi in tretji odstavek oddelka 14-13 in prvi odstavek oddelka 14-14 zakona o nacionalnem zavarovanju, na podlagi katerih je pravica očeta do starševskega dodatka odvisna od materine situacije, medtem ko pravica matere ni odvisna od očetove situacije, ni izpolnila svojih obveznosti iz člena 14(1)(c) akta iz točke 21b Priloge XVIII k Sporazumu EGP (Direktiva 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (preoblikovano)) – je sodišče Efte v sestavi: predsednik Páll Hreinsson, sodnik poročevalec Bernd Hammermann in sodnica Siri Teigum (ad hoc), 13. decembra 2019 izdalo sodbo,

katere izrek se glasi:

1. Zahtevek se zavrne.
C 414/7

SODBA SODIŠČA

z dne 14. junija 2018

v zadevi E-12/17

Nadzorni organ Efte proti Islandiji

(Neizpolnitev obveznosti države Efte – Neizvajanje – Uredba (EU) št. 448/2013)

(2018/C 414/09)

V zadevi E-12/17, Nadzorni organ Efte proti Islandiji – katere predmet je ZAHTEVEK za ugotovitev, da Islandija s tem, ko ni prenesla akta iz točke 31bbc Priloge IX k Sporazumu o Evropskem gospodarskem prostoru (Izvedbena uredba Komisije (EU) št. 448/2013 z dne 15. maja 2013 o uvedbi postopka za določitev referenčne države članice UAIS zunaj Unije v skladu z Direktivo 2011/61/EU Evropskega parlamenta in Sveta), kakor je bil Sporazumu prilagojen s Protokolom 1, v svoj pravni red, ni izpolnila svojih obveznosti iz člena 7 Sporazuma – je Sodišče v sestavi predsednik Páll Hreinsson ter sodnika Per Christiansen in Bernd Hammermann (sodnik poročevalec) dne 14. junija 2018 izdalo sodbo,

katere izrek se glasi:

1. Islandija s tem, ko ni prenesla akta iz točke 31bbc Priloge IX k Sporazumu o Evropskem gospodarskem prostoru (Izvedbena uredba Komisije (EU) št. 448/2013 z dne 15. maja 2013 o uvedbi postopka za določitev referenčne države članice UAIS zunaj Unije v skladu z Direktivo 2011/61/EU Evropskega parlamenta in Sveta), kakor je bil Sporazumu prilagojen s Protokolom 1, v svoj pravni red, ni izpolnila svojih obveznosti iz člena 7 Sporazuma.
Sklep Sodišča

z dne 26. julija 2019

v zadevi E-1/17 COSTS

Nettbuss AS proti Konkurrenten.no AS

(Odmera stroškov – Stroški, ki se lahko povrnejo – Zamudne obresti)

(2019/C 378/05)

V zadevi E-1/17 COSTS, Nettbuss AS proti Konkurrenten.no AS – katere predmet je PREDLOG za odmero stroškov, ki jih je Sodišče Efte prisodilo Nettbuss AS v sklepu z dne 22. decembra 2017 v zadevi E-1/17 Konkurrenten.no proti ESA, Poročilo Sodišča Efte [2017], str. 989 – je Sodišče Efte v sestavi: predsednik in sodnik poročevalec Páll Hreinsson ter sodnika Bernd Hammermann in Ola Mestad (ad hoc sodnik), 26. julija 2019 izdalo sklep, katerega izrek se glasi:

1. Stroški, ki jih mora Konkurrenten.no AS plačati Nettbuss AS, se določijo na 351 738 NOK.
SL Uradni list Evropske unije C 224/16

SODBA SODIŠČA

z dne 31. marca 2017

v zadevi E-13/16

Nadzorni organ Efte proti Islandiji

(Neizpolnitev obveznosti države EFTE – Neizpolnjevanje obveznosti – Direktiva 2000/30/ES – cestni pregled tehnične brezhibnosti)

(2017/C 224/07)

V zadevi E-13/16, Nadzorni organ Efte proti Islandiji – katere predmet je ZAHTEVEK za ugotovitev, da Islandija ni izpolnila svojih obveznosti v skladu z aktom iz točke 17h Priloge XIII k Sporazumu EGP (Direktiva 2000/30/ES Evropskega parlamenta in Sveta z dne 6. junija 2000 o cestnem pregledu tehnične brezhibnosti gospodarskih vozil, ki vozijo v Skupnosti), ker ni uvedla cestnih pregledov tehnične brezhibnosti, ki jih zahteva člen 3(1) akta, – je Sodišče v sestavi Carl Baudenbacher, predsednik, ter sodnika Per Christiansen in Páll Hreinsson (sodnik poročevalec) dne 31. marca 2017 razglasilo sodbo,

katere izrek se glasi:

1. Izjavlja, da Islandija ni izpolnila svojih obveznosti iz akta iz točke 17h poglavja II Priloge XIII k Sporazumu o Evropskem gospodarskem prostoru (Direktiva 2000/30/ES Evropskega parlamenta in Sveta z dne 6. junija 2000 o cestnem pregledu tehnične brezhibnosti gospodarskih vozil, ki vozijo v Skupnosti), kakor je bil prilagojen Sporazumu s Protokolom 1, ker v predpisanem roku ni uvedla cestnih pregledov tehnične brezhibnosti vozil, zahtevanih v skladu s členom 3(1) akta.
SL Uradni list Evropske unije C 119/10

SODBA SODIŠČA

z dne 27. novembra 2017

v zadevi E-19/16

Thorbjørn Selstad Thue, ki ga podpira norveško policijsko združenje (Politiets Fellesforbund) proti norveški vladi

(Direktiva 2003/88/ES – Varovanje zdravja in varnosti delavcev – Delovni čas – Potovanje v kraj in/ali iz kraja, ki ni kraj stalnega ali običajnega delovnega mesta delavca)

(2018/C 119/11)

V zadevi E-19/16, Thorbjørn Selstad Thue, ki ga podpira norveško policijsko združenje (Politiets Fellesforbund), proti norveški vladi – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo norveško vrhovno sodišče (Norges Høyesterett) glede razlage člena 2 Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa – je Sodišče v sestavi: predsednik in sodnik poročevalec Carl Baudenbacher ter sodnika Per Christiansen in Ása Ólafsdóttir (ad hoc sodnika), 27. novembra 2017 izdalo sodbo, katere izrek se glasi:

1. Čas, ki ga delavec, kakršen je pritožnik, kot potrebnega porabi zunaj običajnega delovnega časa za potovanje v kraj in/ali iz kraja, ki ni kraj njegovega stalnega ali običajnega delovnega mesta, zaradi opravljanja svojih dejavnosti ali nalog v tem drugem kraju na zahtevo delodajalca, spada v „delovni čas“ v smislu člena 2 Direktive 2003/88/ES.

2. Ne zahteva se nobena ocena intenzivnosti glede obsega dela, ki se opravi med potovanjem.
SL Uradni list Evropske unije C 33/6

SKLEP SODIŠČA

z dne 31. marca 2016

v zadevi E-4/15

Icelandic Financial Services Association proti Nadzornemu organu Efte

(Tožba za razglasitev ničnosti odločbe Nadzornega organa Efte – Državna pomoč – Dopustnost – Locus standi – Status združenja)

(2017/C 33/05)

V zadevi E-4/15, Icelandic Financial Services Association proti Nadzornemu organu Efte – katere predmet je ZAHTEVEK za razglasitev ničnosti odločbe Nadzornega organa Efte št. 298/14/COL z dne 16. julija 2014, objavljene v UL C 400, 13.11.2014, str. 13, in Dopolnilu EGP št. 66, 13.11.2014, str. 1 (v nadaljnjem besedilu: izpodbijana odločba), s katero se je zaključil postopek v zadevi obstoječe državne pomoči islandskemu Stanovanjskemu finančnemu skladu (Íbúðalánasjóður) – je Sodišče Efte v sestavi: predsednik in sodnik poročevalec Carl Baudenbacher ter sodnika Per Christiansen in Páll Hreinsson, 31. marca 2016 izdalo sklep, katerega izrek se glasi:

1. Zahtevek se zavrže kot nedopusten.

2. Icelandic Financial Services Association nosi svoje stroške in stroške, ki so nastali Nadzornemu organu Efte.
SL Uradni list Evropske unije C 120/24

SODBA SODIŠČA

z dne 2. avgusta 2016

v zadevi E-35/15

Nadzorni organ Efte proti Kraljevini Norveški

(Država Efte ni izpolnila svojih obveznosti – Direktiva 2000/59/ES o pristaniških zmogljivostih za sprejem ladijskih odpadkov in ostankov tovora)

(2017/C 120/12)

V zadevi E-35/15, Nadzorni organ Efte proti Kraljevini Norveški – katere predmet je ZAHTEVEK za ugotovitev, da Kraljevina Norveška ni izpolnila svojih obveznosti iz akta iz točke 56i Priloge XIII k Sporazumu o Evropskem gospodarskem prostoru (Direktiva 2000/59/ES Evropskega parlamenta in Sveta z dne 27. novembra 2000 o pristaniških zmogljivostih za sprejem ladijskih odpadkov in ostankov tovora) s tem, (i) ko ni pripravila ustreznega načrta za sprejem odpadkov in ravnanje z njimi za vsako pristanišče, kakor zahteva člen 5(1) Direktive 2000/59/ES; (ii) ko ni ocenila in potrdila načrta za sprejem odpadkov in ravnanje z njimi, spremljala njegovega izvajanja in zagotovila njegove ponovne potrditve najmanj vsaka tri leta, kakor zahteva člen 5(3) Direktive 2000/59/ES; ter (iii) ko v vsakem pristanišču na Norveškem ni zagotovila razpoložljivosti pristaniških sprejemnih zmogljivosti, ki zadostujejo za zadovoljitev potreb ladij, ki običajno uporabljajo pristanišče, brez povzročanja čezmernih zamud ladij, kakor zahteva člen 4(1) Direktive 2000/59/ES – je Sodišče Efte v sestavi: predsednik Carl Baudenbacher (sodnik poročevalec) ter sodnika Per Christiansen in Páll Hreinsson, 2. avgusta 2016 izdalo sodbo,

katere izrek se glasi:

1. Kraljevina Norveška v predpisanem roku ni izpolnila svojih obveznosti iz akta iz točke 56i Priloge XIII k Sporazumu o Evropskem gospodarskem prostoru (Direktiva 2000/59/ES Evropskega parlamenta in Sveta z dne 27. novembra 2000 o pristaniških zmogljivostih za sprejem ladijskih odpadkov in ostankov tovora) s tem, (a) ko ni pripravila ustreznega načrta za sprejem odpadkov in ravnanje z njimi za vsako pristanišče na Norveškem, kakor zahteva člen 5(1) Direktive 2000/59/ES; (b) ko ni ocenila in potrdila načrta za sprejem odpadkov in ravnanje z njimi za vsako pristanišče na Norveškem, spremljala njegovega izvajanja in zagotovila njegove ponovne potrditve najmanj vsaka tri leta, kakor zahteva člen 5(3) Direktive 2000/59/ES; ter (c) ko v vsakem pristanišču na Norveškem ni zagotovila razpoložljivosti pristaniških sprejemnih zmogljivosti, ki zadostujejo za zadovoljitev potreb ladij, ki običajno uporabljajo pristanišče, brez povzročanja čezmernih zamud ladij, kakor zahteva člen 4(1) Direktive 2000/59/ES.
SL Uradni list Evropske unije C 467/23

SODBA SODIŠČA

z dne 27. oktobra 2015

v zadevi E-10/15

Nadzorni organ Efte proti Islandiji

(Neizpolnitev obveznosti države EGP/Efte – Neizvajanje – Direktiva 2009/126/ES o rekuperaciji bencinskih hlapov na drugi stopnji med oskrbo motornih vozil na bencinskih servisih)

(2016/C 467/10)

V zadevi E-10/15, Nadzorni organ Efte proti Islandiji – katere predmet je ZAHTEVEK za ugotovitev, da Islandija s tem, ko v predpisanem roku ni sprejela vseh potrebnih ukrepov za izvajanje akta iz točke 21au Poglavja III Priloge XX k Sporazumu o Evropskem gospodarskem prostoru (Direktiva 2009/126/ES Evropskega parlamenta in Sveta z dne 21. oktobra 2009 o rekuperaciji bencinskih hlapov na drugi stopnji med oskrbo motornih vozil na bencinskih servisih), kakor je bil navedenemu sporazumu prilagojen s Protokolom št. 1, ni izpolnila svojih obveznosti iz navedenega akta in iz člena 7 Sporazuma – je Sodišče v sestavi: predsednik Carl Baudenbacher ter sodnika Per Christiansen (sodnik poročevalec) in Páll Hreinsson, 27. oktobra 2015 izdalo sodbo,

katere izrek se glasi:

1. Islandija s tem, ko v predpisanem roku ni sprejela vseh potrebnih ukrepov za izvajanje akta iz točke 21au Poglavja III Priloge XX k Sporazumu o Evropskem gospodarskem prostoru (Direktiva 2009/126/ES Evropskega parlamenta in Sveta z dne 21. oktobra 2009 o rekuperaciji bencinskih hlapov na drugi stopnji med oskrbo motornih vozil na bencinskih servisih), kakor je bil navedenemu sporazumu prilagojen s Protokolom št. 1, ni izpolnila svojih obveznosti iz navedenega akta in iz člena 7 Sporazuma.
SL Uradni list Evropske unije C 158/14

SODBA SODIŠČA

z dne 10. novembra 2014

v zadevi E-6/14

Nadzorni organ Efte proti Islandiji

(Država pogodbenica ni izpolnila svojih obveznosti – Direktiva 2008/43/ES – Neizpolnitev obveznosti prenosa v nacionalno zakonodajo)

(2015/C 158/08)

V zadevi št. E-6/14, Nadzorni organ Efte proti Islandiji – katere predmet je ZAHTEVEK za ugotovitev, da Islandija, ker v predpisanem roku ni sprejela in/ali uradno obvestila Nadzornega organa Efte o sprejetju vseh potrebnih ukrepov za izvajanje akta iz točke 5 poglavja XXIX Priloge II k Sporazumu o Evropskem gospodarskem prostoru (Direktiva Komisije 2008/43/ES z dne 4. aprila 2008 o vzpostavitvi sistema za identifikacijo in sledljivost eksplozivov za civilno uporabo v skladu z Direktivo Sveta 93/15/EGS), kakor je bil prilagojen Sporazumu EGP s Protokolom št. 1 k Sporazumu EGP, ni izpolnila svojih obveznosti iz navedenega akta in člena 7 Sporazuma EGP – je Sodišče Efte v sestavi: predsednik Carl Baudenbacher, sodnik poročevalec Per Christiansen in sodnik Páll Hreinsson, 10. novembra 2014 izdalo sodbo,

katere izrek se glasi:

1. Islandija s tem, ko v predpisanem roku ni sprejela potrebnih ukrepov za izvajanje akta iz točke 5 Poglavja XXIX Priloge II k Sporazumu o Evropskem gospodarskem prostoru (Direktiva Komisije 2008/43/ES z dne 4. aprila 2008 o vzpostavitvi sistema za identifikacijo in sledljivost eksplozivov za civilno uporabo v skladu z Direktivo Sveta 93/15/EGS), kakor je bil prilagojen Sporazumu EGP s Protokolom št. 1 k Sporazumu EGP, ni izpolnila svojih obveznosti iz navedenega akta in člena 7 Sporazuma EGP.
SL Uradni list Evropske unije C 350/6

SODBA SODIŠČA

z dne 31. marca 2015

v zadevi E-20/14

Nadzorni organ Efte proti Islandiji

(Država pogodbenica ni izpolnila svojih obveznosti – Neizvajanje – Uredba (ES) št. 392/2009 o odgovornosti prevoznikov potnikov po morju v primeru nesreč)

(2015/C 350/09)

V zadevi št. E-20/14, Nadzorni organ Efte proti Islandiji – katere predmet je ZAHTEVEK za ugotovitev, da Islandija ni izpolnila svojih obveznosti iz člena 7 EGP s tem, ko v predpisanem roku ni sprejela potrebnih ukrepov za prenos v svoj pravni red akta iz točke 56x poglavja V Priloge XIII k Sporazumu EGP kot takega (Uredba (ES) št. 392/2009 Evropskega parlamenta in Sveta z dne 23. aprila 2009 o odgovornosti prevoznikov potnikov po morju v primeru nesreč), kakor je bil prilagojen Sporazumu EGP s Protokolom 1 k Sporazumu in s Sklepom Skupnega odbora št. 17/2011 z dne 1. aprila 2011 – je Sodišče Efte v sestavi: predsednik Carl Baudenbacher ter sodnika Per Christiansen in Páll Hreinsson (sodnik poročevalec) 31. marca 2015 izdalo sodbo,

katere izrek se glasi:

1. Islandija ni izpolnila svojih obveznosti iz člena 7 Sporazuma EGP s tem, ko v predpisanem roku ni sprejela potrebnih ukrepov za prenos v svoj pravni red akta iz točke 56x poglavja V Priloge XIII k Sporazumu EGP (Uredba (ES) št. 392/2009 Evropskega parlamenta in Sveta z dne 23. aprila 2009 o odgovornosti prevoznikov potnikov po morju v primeru nesreč), kakor je bil prilagojen Sporazumu EGP s Protokolom 1 k Sporazumu in s Sklepom Skupnega odbora št. 17/2011 z dne 1. aprila 2011.
1.

Islandija s tem, ko v predpisanem roku ni sprejela vseh potrebnih ukrepov za izvajanje člena 2 akta iz točke 16b, prva alinea, Priloge IX in točke 4, prva alinea, Priloge XII k Sporazumu o Evropskem gospodarskem prostoru (Direktiva 2009/44/ES Evropskega Parlamenta in Sveta z dne 6. maja 2009 o spremembi Direktive 98/26/ES o dokončnosti poravnave pri plačilih in sistemih poravnave vrednostnih papirjev in Direktive 2002/47/ES o dogovorih o finančnem zavarovanju glede povezanih sistemov in bančnih posojil), kakor je bil prilagojen s Protokolom št. 1 k Sporazumu EGP, ni izpolnila svojih obveznosti iz navedenega akta in člena 7 Sporazuma EGP.
SL Uradni list Evropske unije C 92/34

SODBA SODIŠČA

z dne 29. avgusta 2014

v zadevi E-8/13

Abelia proti Nadzornemu organu Efte

(Tožba za razveljavitev odločbe Nadzornega organa Efte – Pravilno zastopanje pred Sodiščem – Državna pomoč – Domnevna pomoč, dodeljena zakupodajalcem prostorov za javne šole – Odločba, da se formalni postopek preiskave ne začne – Pravni interes – Status zainteresirane strani – Konkurenčna povezava)

(2015/C 92/08)

V zadevi E-8/13, Abelia, ob intervenciji Akademiet Bergen AS, Akademiet Drammen AS, Akademiet Sandnes AS, Akademiet Oslo AS, Akademiet VGS Molde AS in Akademiet VGS Ålesund AS proti Nadzornemu organu Efte – katere predmet je ZAHTEVEK za razveljavitev odločbe Nadzornega organa Efte št. 160/13/COL z dne 24. aprila 2013 o domnevni pomoči, dodeljeni zakupodajalcem prostorov za javne šole – je Sodišče Efte v sestavi: predsednik Carl Baudenbacher, sodnik Per Christiansen in sodnik poročevalec Páll Hreinsson 29. avgusta 2014 izdalo sodbo,

katere izrek se glasi:

1. Zahtevek se zavrže kot nedopusten.
SL Uradni list Evropske unije C 81/13

SKLEP SODIŠČA

z dne 23. oktobra 2013

v zadevi E-2/13

Bentzen Transport AS proti Nadzornemu organu Efte

(Zavrnitev začetka postopka glede domnevne neizpolnitve obveznosti države EGP na področju javnih naročil – Izpodbojni akti – Dopustnost)

2014/C 81/13

V zadevi E-2/13, Bentzen Transport AS proti Nadzornemu organu Efte – ZAHTEVEK na podlagi člena 36(2) Sporazuma med državami Efte o ustanovitvi nadzornega organa in sodišča, za razveljavitev odločbe Nadzornega organa Efte št. 507/12/COL z dne 19. decembra 2012 v zadevi št. 71620 o končanju postopka proti Norveški, ki se je začel na podlagi pritožbe zoper Norveško na področju javnih naročil, je Sodišče Efte v sestavi: predsednik in sodnik poročevalec Carl Baudenbacher, sodnik Per Christiansen in sodnik Páll Hreinsson, 23. oktobra 2013 izdalo sklep, katerega izrek se glasi:

1. Zahtevek se zavrne kot nedopusten.